భారత పార్లమెంటు
భారత పార్లమెంటు Parliament of India (లేదా సంసద్), భారత ఫెడరల్ ప్రభుత్వ, అత్యున్నత విధాన అంగము. దీని యందు రెండు సభలు గలవు, ఒకటి లోక్ సభ రెండవది రాజ్యసభ. ఇది భారత రాజధాని ఢిల్లీ లోని సంసద్ మార్గ్ లో గలదు.
బారామతి లోకసభ నియోజకవర్గం
బారామతి లోకసభ నియోజకవర్గం (Baramati Lok Sabha constituency) మహారాష్ట్రలోని 48 లోకసభ నియోజకవర్గాలలో ఒకటి. కేంద్ర మంత్రి, నేషనలిస్ట్ కాంగ్రెస్ పార్టీ వ్యవస్థాపకుడు శరద్ పవార్ ఇక్కడి నుంచి 6 సార్లు విజయం సాధించాడు. తొలిసారి కాంగ్రెస్ సోషలిస్ట్ పార్టీ తరఫున, 3 సార్లు కాంగ్రెస్ తరఫున, ఆ తర్వాత రెండు సార్లు నేషనలిస్ట్ పార్టీ తరఫున గెలుపొందినాడు. శరద్ పవార్ కూతురు సుప్రియా సూలే ఈ నియోజకవర్గపు ప్రస్తుత లోకసభ సభ్యురాలు.
2009 లోకసభ ఎన్నికలలో ఈ నియోజకవర్గం నుంచి నేషనలిస్ట్ కాంగ్రెస్ పార్టీ అభ్యర్థి సుప్రియా సేలే తన సమీప భారతీయ జనతా పార్టీ అభ్యర్థి కాంతా నలవాడేపై 3,36,831 ఓట్ల మెజారిటీతో గెలుపొందినది. సుప్రియాకు 4,87,827 ఓట్లు రాగా, నలవాడేకు 1,50,996 ఓట్లు లభించాయి.